Document ID: 31984R0564

*****
ΚΑΝΟΝΙΣΜΟΣ (ΕΟΚ) αριθ. 564/84 ΤΟΥ ΣΥΜΒΟΥΛΙΟΥ
της 1ης Μαρτίου 1984
για την αναστολή των ενισχύσεων για επενδύσεις στον τομέα παραγωγής γάλακτος
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι στο άρθρο 1 του κανονισμού (ΕΟΚ) αριθ. 1946/81 του Συμβουλίου της 30ής Ιουνίου 1981 περί περιορισμών των ενισχύσεων για επενδύσεις στον τομέα παραγωγής γάλακτος (3) προβλέπεται ότι τα κράτη μέλη μπορούν να χορηγούν ενισχύσεις για επενδύσεις στον τομέα παραγωγής γάλακτος·
ότι, προκειμένου να επιτευχθούν οι στόχοι της Κοινότητας σχετικά με την παραγωγή, και κυρίως ο στόχος της αποκατάστασης της ισορροπίας της κοινοτικής αγοράς γαλακτοκομικών προϊόντων, πρέπει να ανασταλεί κάθε χορήγηση ενίσχυσης για επενδύσεις που αφορούν άμεσα την παραγωγή γάλακτος, μέχρι να επιτευχθεί συμφωνία για τον έλεγχο αυτής της παραγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατά παρέκκλιση του κανονισμού (ΕΟΚ) αριθ. 1946/81, κάθε χορήγηση ενίσχυσης για επενδύσεις που αφορούν άμεσα την παραγωγή γάλακτος αναστέλλεται για τη χρονική περίοδο από την 1η Μαρτίου 1984 μέχρι την ημερομηνία που το Συμβούλιο θα λάβει τις απαιτούμενες αποφάσεις για την εφαρμογή των μέτρων που είναι αναγκαία για την αποκατάσταση της ισορροπίας στην κοινοτική αγορά των γαλακτοκομικών προϊόντων.
2. Η παράγραφος 1 δεν εφαρμόζεται στα σχέδια αναπτύξεως κατά την έννοια της οδηγίας 72/159/ΕΟΚ (4), όπως τροποποιήθηκε τελευταία από την οδηγία 82/436/ΕΟΚ (5), που παρουσιάστηκαν πριν από την 1η Μαρτίου 1984.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Μαρτίου 1984.

Labels: 19
5
6